**О Д Г О В О Р**

на пратеничко прашање од пратеникот Талат Џафери поставено

на 45-та седница на Собранието на Република Македонија

одржана на 29 јануари 2009 година

Согласно одредбите од Законот за служба во Армијата на Република Маке­до­нија („Службен весник на РМ" бр. 62/2002, 98/2002, 25/2003, 71/2003, 112/2005, 134 /2007 и 6/2009 год.), воен старешина се поставува на соодветна должност, односно фор­мациско место според воено-евиденционата специјалност и според потребите на службата.

Во согласност со актот за формацијата на Армијата, а по потреба на служ­ба­та, во Министерството за одбрана односно во АРМ вообичаена практика е воените лица-офицери, подофицери и професионални војници, со наредба да бидат поста­ву­вани од едно на друго формациско место, што овозможува одржување на бор­бената готовност на АРМ на потребното ниво.

Известуваме дека поради општопознатите и потребни реформи на Армијата на Република Македонија според НАТО стандардите, односно поради структурни промени во актот за формацијата на Армијата, има случаи на трансформација на одделни единици и команди кои бараат промена на должностите или намалување на обемот на работата односно укинување на формациски места. Во ваквите случаи, воените лица се поставуваат на други должности согласно актот за форма­ци­јата на Армијата односно се упатуваат на работа во други единици.

Во овој момент, 8 (осум) офицери и 5 (пет) подофицери од албанската наци­о­налност се упатени на работа во други единици. Сите професионални војници од ал­ба­нската националност се поставени на соодветни должности согласно посто­јната формација.

Напоменуваме дека има воени лица офицери, подофицери и профе­сио­на­лни војници по националност македонци како и од другите националности кои исто така се упатени на работа во други единици од напред наведените причини.

По усвојувањето на новата структура на силите, се предвидува овие лица да бидат поставени на соодветни формациски должности во АРМ.

По однос на барањето да се изработи и да се достави листа на податоци за поставување на офицери, подофицери и професионални војници од албанската националност на соодветни формациски места, Ве известуваме дека Министе­рс­твото за одбрана не може да даде вакви податоци од следните причини:

Актот за формацијата на Армијата е документ кој е класифициран со соодве­тен степен на класификација и претставува кпасифициран податок. Поставувањето на воените лица на соодветно формациско место, нивната лична ВЕС и другите услови кои се бараат за соодветното формациско место исто така претставува класифициран податок со соодветен степен на класификација, поради што од разб­ир­ливи причини, вакви податоци јавно не се даваат ниту се објавуваат

Известуваме дека во Министерството за одбрана односно АРМ континуирано, во рамките на законската регулатива, се води сметка за статусот на воените лица односно за можноста да ги остваруваат правата кои врз основа на Закон им припаѓаат, при што во ниту еден случај не се прави разлика по однос на националната припадност.